text: Pinchonnet estroit embraça ; 
   Voiant tous, souvent le baisa, 
   Qu'ele tenir ne s'en povoit 
   la grant joie qu'ele avoit. 
   Tost fu la nouvele espandue 
   Parmi le chastel et seüe 
   Que Pinchonnès a aportée, 
   Que Clarmondine ert retrouvée, 
   Et que cil ert Cléomadès 
   Qui combatus pour Lyadès 
   S'estoit entre lui et Durbant. 
   Lors ot léenz joie si grant 
   Que nus ne peüst penser plus. 
   Savoir povez que bien venus 
   Fu Pinchonnés pour ses nouveles ;
   Car bones Ior furent et beles, 
   Et gracieuses et plaisans. 
   Partout fu chascuns moult joians.
  